પુરાણકાળથી જ ભારતીય સંસ્કૃતિ શંખનું મહત્વ રહ્યું છે.શંખ એ શુભ્રતા અને વિજયનું પ્રતિક માનવામાં આવે છે.સમુદ્રમંથનમાં નીકળેલા ૧૪ રત્નોમાં શંખ પણ એક અમૂલ્ય રત્ન હતું.વિષ્ણુપુરાણમાં કહેવાયું છે કે,શંખએ સમુદ્ર વડે ઉત્પન્ન થયેલો છે અને લક્ષ્મીજી પણ સમુદ્રના જ પુત્રી છે.આથી,શંખ એ લક્ષ્મીજીનો “સહોદર ભાઇ” છે.માટે જ્યાં શંખનો વાસ હોય ત્યાં લક્ષ્મીજીનો અવશ્ય વાસ થાય છે.માત્ર હિંદુ જ નહિ,બૌધ્ધ અને જૈન ધર્મમાં પણ શંખને વિજયનું પ્રતિક માનવામાં આવે છે.